Es celebra el IV Trofeu Vila d'Alaquàs de Ball Esportiu
03/12/2004 14:16:00

# Es celebra el IV Trofeu Vila d'Alaquàs de Ball Esportiu

*   03/12/2004 14:16:00
*   [Imprimir](#)
*   Compartir
*    https://www.alaquas.org/documento.asp?id\_do=9483

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9483%2F0&title=Ajuntament%20d%27Alaqu%C3%A0s.%20Premsa.Es%20celebra%20el%20IV%20Trofeu%20Vila%20d%27Alaqu%C3%A0s%20de%20Ball%20Esportiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9483/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9483/9483_Form_4.jpg)](https://www.alaquas.org/ficheros/documentos/2004/2/9483/9483_Form_10.jpg "<a href='https://www.alaquas.org/ficheros/documentos/2004/2/9483/9483_Form_10.jpg' target=_blank><i class='fa fa-external-link' aria-hidden='true'></i>.Es celebra el IV Trofeu Vila d'Alaquàs de Ball Esportiu</a>")

Un total de 221 parelles participaren el diumenge 28 de novembre en aquesta competició puntuable per al rànquing nacional

El passat diumenge 28 de novembre es va celebrar a Alaquàs el IV Trofeu Vila d'Alaquàs de Ball Esportiu, tot i coincidint amb la celebració del V Aniversari d'aquesta entitat. Un total de 221 parelles de diferents Comunitats Autònomes van participar en aquesta cita esportiva organitzada per l'Ajuntament d'Alaquàs i el Club de Ball Esportiu de la ciutat, event que ha puntuat per a les classificacions del rànquing nacional.

La competició va començar a les 10 del matí. Al llarg de tot el dia, fins les 10 de la nit aproximadament, van tindre lloc les diferents proves, segons les categories de les parelles de ball i en dues modalitats, estàndards i llatins.

En aquesta competició, tot un referent a l'àmbit nacional, es va comptar amb la presència de cinc jutges d'àmbit internacional, que van estar els encarregats de valorar i donar a conèixer els resultats de les votacions. Pel que respecta als guanyadors, en la modalitat de llatins, dins de la categoria A d'adults es van dur el gat a l'aigua Alexander Brovkin i Amagoya Benlloch. Dins d'aquesta modalitat però en la categoria Youth i Junior 2, van quedar en tercera posició Carles Aguilar i Yana Olina. En la categoria B d'Adults, en segona posició van quedar Miguel María i Azahara Canto. En Senior C s'han classificat en segona posició Antonio Antón i Loli Fort.

Pel que fa a la modalitat estàndard, dins de la Categoria A s'han classificat en tercera posició Carles Aguilar i Yana Olina i en Senior 1 C, Ismael Sifre i Carmen Eixea.

En aquesta competició van participar joves parelles de ball, xiquets i xiquetes de més de 9 anys, fins parelles de joves i adults, sense límit d'edat. Enguany s'ha batut el rècord de participació des de fa quatre anys en què es ve celebrant aquesta cita esportiva a la ciutat d'Alaquàs.